Jazz Richards

Chwaraewr pêl-droed o Gymru yw Jazz Richards (ganwyd Ashley Darel Jazz Richards 12 Ebrill 1991). Mae'n chwarae fel amddiffynnwr i Fulham, a thîm cenedlaethol Cymru.

Gyrfa clwb
Abertawe
Gwnaeth Richards ei ymddangosiad cynytaf i Abertawe yn 18 mlwydd oed mewn gêm yn Y Bencampwriaeth yn erbyn Middlesbrough ar 15 Awst 2009. Ar ddiwedd y tymor, ar ôl 15 ymddangosiad yn y tîm cyntaf, cafodd ei enwebu'n Chwaraewr Ifanc y Flwyddyn ac arwyddodd gytundeb dwy flynedd gyda'r clwb.

Ar 15 Hydref 2011, chwaraeodd Richards ei gêm gyntaf yn Uwch Gynghrair Lloegr ond er ymestyn ei gytundeb ymhellach, ymunodd Richards â Crystal Palace ar fenthyg yn Ionawr 2013 gan helpu'r clwb o Lundain i sicrhau dyrchafiad i'r Uwch Gynghrair ar ddiwedd y tymor.

Ar ôl dychwelyd i Abertawe, aeth ar fenthyg unwaith eto ym Medi 2013 gan ymuno â Huddersfield Town am dri mis.

Fulham
Yng Ngorffennaf 2015, ar ôl cyfnod ar fenthyg gyda Fulham, ymunodd Richards â'r clwb o orllewin Llundain yn barhaol.

Gyrfa ryngwladol
Ar ôl cynrychioli timau  dan 17,  dan 19 a  dan 21 Cymru, gwnaeth Richards ei ymddangosiad cyntaf dros Gymru mewn gêm gyfeillgar yn erbyn Mecsico ar 27 Mai 2012.

Cyfeiriadau

Categori:Genedigaethau 1988
Categori:Pêl-droedwyr o Gymru